[{"text_idx": "#000001", "text": "Israelo komencas starigi sian apartigan muron en kristana kvartalo apud Bet-Leh\u0302em"}, {"text_idx": "#000002", "text": "Israelo komencis starigi sian apartigan muron kun okupaciata Cisjordanio, en sektoro, kie la projekto okazigis fortan rezistadon de la surloka kristana palestina komunumo, konstatis j\u0302au\u0306don, fotisto de AFP ."}, {"text_idx": "#000003", "text": "Post monatoj da preparaj laboroj, gruoj deponis j\u0302au\u0306don betonblokojn 8 metrojn altaj en la sektoro pliparte kristana de Bejt Jala kaj de Kremisa Valo, proksime de la urbo Bet-Leh\u0302em."}, {"text_idx": "#000004", "text": "Nicola Khamis, urbestro de Bejt Jala, kondamnis tion, kion s\u0302i konsideras kiel akaparo de teroj fare de Israelo. \u00ab Tiuj teroj apartenas al niaj familioj al niaj infanoj \u00bb, s\u0302i diris telefone al AFP apud la konstruaj\u0302o."}, {"text_idx": "#000005", "text": "Kontestata de la palestinanoj lau\u0306 g\u0302ia tuta longeco, la konstruado de la muro okazigis apartan rezistadon c\u0302irkau\u0306 Bejt Jala. La kristana komunumo sukcesis mobilizi la papon en g\u0302ia favoro. G\u0302i multfoje manifestaciis kaj portis la aferon antau\u0306 la israela justico."}, {"text_idx": "#000006", "text": "La afero okazigis des pli da atento, ke la muro devis pasi inter monah\u0302ejo kaj monah\u0302inejo el la ordeno de Salesianoj."}, {"text_idx": "#000007", "text": "La Palestinanoj akiris provizoran venkon en aprilo 2015, kiam la isreala C\u0302efkortumo blokis la konstruadon de la muro kaj petis de la S\u0302tato, ke g\u0302i alprenu aliajn liniojn. Sed tri monatojn poste, g\u0302i permesis la konstruadon, kun nur kelkaj restriktoj."}, {"text_idx": "#000008", "text": "\u00ab Sen tiu tero, c\u0302iuj kristanoj forlasos la landon \u00bb, diris la urbestro de Bejt Jala. Bejt Jala deziris plivastig\u0302i, sed de nun tio ne plu eblos, s\u0302i diris. S\u0302i esprimis la esperon, ke la mobilizado dau\u0306ros, sed agnoskis, ke la leg\u0302aj klopodoj estas forkonsumitaj."}, {"text_idx": "#000009", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}]